 Maalin kale ayaan israacnay walaalkey Cabdi, wuxuu doonayay inuu xariga ka furo rati dabran lugaha ka xiran wuxuu igu yiri ratigani waa hebed baarri laakiin si kale ayuu dhowrati uyahay waa feejiganyahay, waxaan ku iri ma fahmin hadalkaaga waxaad ula jeedid waa dhowrati oo waa mid feejigan, wuxuu yiri waaa mid aragti fog oo qataraha kusoo fool leh ayuu markasta taxadar dheer ka muujiyaa wuuna la tacaamulaaa markii xariga laga furayo waa inaan la muujin dareen dagaal ah iyo colaad, wuxuu sii raaciyay inta badan geela ayuu ka difaacaa wixii halis ah ama dugaag ah ee uu dareemo inay kusoo fool leeyihiin, Halkaas markeey arrintu mareyso waxaan ka helay cilmi iyo aragti kale oo muhiim ah, waxaan fahmay in ay fiicantahay in aragti fog loo lahaado wax kasta oo taxadar lagu jiro haddana ay fiicantahay xaalad kasta inaadan ku deg deign illaa aad ogaatid wajigeeda saxda ah, haddaba sidaas camal waxaa loo baahanyahay madax dhowrati ah oo dareemi karta qatarta dadkooda kusoo fool leh ugana jawaabi karta si xeel dheeri ku jirto. 